text: Kæmpegræskar blev kun nummer to
  12 oktober 2013 kl. 13.19
  Et græskar på 207,4 kg, dyrket af Henrik Lund fra Horsens, var ikke stort nok til at vinde DM i græskar. Henrik Lund blev kun nummer to.
  Danmarks største græskar 2013 vejer 210,2 kilo.
  DM i Kæmpegræskar 2013 er netop afgjort i Tivoli i København.
  Kvinden bag det gigantiske græskar er Nina Tin Rasmussen fra Mørke.
  I alt deltog ni græskar som tilsammen vejede 1.404,5 kilo.
  Nina Tin Rasmussen siger om sit kæmpegræskar:
  - Jeg har fodret og givet mit græskar rigelige mængder af hønsemøg, og i den seneste tid har græskarret også været iklædt en blå dunjakke ? og så har jeg sådan lidt for sjovt og lidt i alvor sunget Elefantens vuggevise for det hver aften. Sang eller ej. Det har i hvert fald virket, siger Nina Tin Rasmussen.
  Som nævnt gik andenpladsen til Henrik Lund fra Horsens med et græskar på 207,4 kilo
  Tredjepladsen gik til Martin Wollesen fra Rødekro med et græskar på 203,3 kilo
  Øvrige resultater:
  Kim Engrob Bøndergaard fra Spjald: 201,4 kg.
  Carsten Schütter, Ærøskøbing: 172,2 kg.
  Tue Toft, Blommenslyst: 164,4 kg.
  Casper Hansen, Padborg: 127,9 kg.
  Mathilde Nielsen, Ærøskøbing: 117,7 kg.
  Anja Schmidt fra Vojens deltog også, men blev diskvalificeret på grund af en revne.
  